alexandrainst/scandi-wiki huggingface dataset:
John Moberg

John Moberg () var ein norsk journalist og forfattar. Han var busett på Leikanger.

Moberg verka i avisa Sogn og Fjordane frå 1960 og ei kort tid i Indre Sogn Avis som redaktør og initiativtakar.
Mot slutten av karrieren arbeidde han ved Nynorsk Pressekontor.
Han var også redaktør for Fjordhesten, medlemsbladet til Norges Fjordhestlag.

John Moberg var stiftaren av Norsk Gamalostlag. Han skreiv bøkene Gamalosten, Lutefisken og Graut.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Fylkesleksikon Sogn og Fjordane

Norske sakprosaforfattarar
Norske journalistar
Forfattarar frå Leikanger
Stafett

Stafett er ein konkurranse særleg i friidrett, symjing, orientering, langrenn på ski, kombinert på ski eller skiskyting. Distansen som det skal konkurrast på er delt inn i etappar for kvart av medlemane på eit lag, og den neste etappen kan ikkje påbyrjast før etappen før er fullført. Overgangen mellom dei ulike etappane har nemninga veksling, og markerast anten ved at det vert overrekt ein pinne, stafettpinnen, eller på anna klart fysisk vis. Siste etappen vert ofte kalla sjarmøretappen, men sjarmen ved etappen er gjerne avhengig av kor godt laget har gjort det i stafetten.

Idrettar
Tevlingar
Amr Diab

Amr Diab () er ein egyptisk songar, skodespelar og komponist innan geel-musikk. Diab er den bestseljande arabiske plateartisten gjennom tidene. Han har vunne sju World Music Award gjennom fire tidlelingar, i 1998, 2002, 2007 og 2009. 

Debutalbum til Diab, Ya Taareq, kom ut i 1983. I 1985 gav han ut neste album, Ghanny Men Albak. Deretter gav han ut fleire plater på heimemarknaden. I 1996 fekk han internasjonal suksess med albumet Nour El Ain.

Diskografi (utval) 
 1983: Ya Tareeq
 1985: Ghanny Men Albak
 1986: Hala Hala
 1987: Khalseen
 1988: Mayyal
 1989: Shawa'na
 1990: Matkhafesh
 1991: Habibi
 1992: Ayyamna
 1993: Ya Omrena
 1994: Weylomony
 1995: Rag'een
 1996: Nour El Ain, med artisten Alam El Phan
 1999: Amarain, gjesteartistar på albumet: Khaled på duetten Alby og Angela Dimitriou på duetten Bahebak Aktar
 2004: Leily Nehary
 2005: Kammel Kalamak
 2007: El Lilady
 2011: Banadeek Taala
 2014: Shoft El Ayam
 2016: Ahla w ahla

Kjelder 
Denne artikkelen bygger på «Amr Diab» frå ,  den 4. mai 2017.  
 

Egyptiske skodespelarar
Egyptisk musikk
Egyptiske songarar
Egyptiske musikarar
Sputnik i Vladikavkaz

Sputnik er ein garnison i utkanten av Vladikavkaz i Nord-Ossetia i Russland. Den husar mellom anna 19. motoriserte infanteribrigade.

Nord-Ossetia
Sjilovo i Novosibirsk oblast

Sjilovo er ein garnison vest for Novosibirsk i  Novosibirsk oblast. Den husar mellom anna 32. motoriserte infanteribrigade.

Referansar

Kjelder

[]
Novosibirsk oblast
Seekirchen am Wallersee

Seekirchen am Wallersee er ein by og ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 50,3 km² og i kring 10 500 ibuarar. Over 3 000 personar bur i byen Seekirchen, 512 meter over havet. Landsbyane Waldprechting. Seewalchen og Brunn har alle ei 1000 ibuarar, medan resten av folket er spreidd på 16 ulike grender.

Kjelder
Denne artikkelen bygger på «Seekirchen am Wallersee» frå ,  den 4. mai 2017.  
 

Byar i Austerrike
Kommunar i delstaten Salzburg
Straßwalchen

Straßwalchen er ein by og ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 44,5 km² og i kring 7 300 ibuarar.

Byen Straßwalchen ligg 528 meter over havet og hyser 3 500 ibuarar. Landsbyen Irrsdorf har i kring 1000 ibuarar, elles bur dei fleste andre i kommunen i 25 små grender med under 200 menneske i kvar grend.

Kjelder
Denne artikkelen bygger på «Straßwalchen» frå ,  den 4. mai 2017.  
 

Kommunar i delstaten Salzburg
Terrengkøyretøyet Vityaz

Vityaz er eit russisk beltekøyretøy for terrengbruk.

Skildring 

På grunn av sitt unike design, er DT-serien i stand til å operere i tilhøve umogleg for andre terrengkøyretøy, til dømes:
 amfibisk retur til eit moderskip i Arkisk;
 off-road rørsle med ei eining deaktivert eller utan, eller til og med utan både spor av ein av einingar;
 forsering av grøftar og bergsprekkar opp til 4.0 m breie.
 lossing av skip offshore viss det ikkje kan koma i nærleiken av strand (dvs. i Arktisk og Antarktis, eller i oversumde område, etc.); 
 drift i fjell opp til ei høgd av 4000 meter.

Militær nytte 
DT-10P og DT-30P Atv er mykje brukt av russiske soldatar er deployert i utfordrande miljø og regionar, på øyane (for transport av landtyrkar, ammunisjon, utstyr, drivstoff og installasjon av våpensystem). På grunn av lavde marktrykket, er køyretøyet teoretisk sett immun mot visse typar stridsvognminer.
DT-serien er gode som bergingsvogner, sidan dei har stor trekkapasitet (ca 500 kN for DT-30P) og kan nærma seg eit fastkjørt eller skadd køyretøy frå alle retningar under dårlege vegforhold. DT-10P og DT-30P transportørar er veldig effektive som ein del av søk og redningslag som opererer under ekstreme tilhøve (dårlege vegar, flom, snø-fonna, land og snø lysbilete og omfattande øydelegging) når det er naudsynt å evakuera folk, dyr, og ulike last opp til vekta til 30 tonn, eller transport redningsmannskaper, medisinsk personell, diverse utstyr og mat til det rørde området.

Operatørar

Aktuelle operatørar 
  Russlands Hær

Sivile operatørar 
 Gazprom JSC
 Rosneftegazstroi
 Rosneftegaz JSC

Kjelder
Denne artikkelen bygger på «Vityaz (ATV)» frå ,  den 5. mai 2017.

Bakgrunnsstoff
 Nettstaden til Vityaz Maskin Building-selskapet 
Terrengkøyretøy
TREKOL-39294

Trekol-39294 er eit russisk sekshjuls amfibisk terrengkøyretøy på store lågtrykksdekk. Det er tilgjengeleg i to versjonar: passasjar og godstransport. TREKOL produserer versjon 39294 ved hjelp av  delar frå UAZ og GAZ, noko som sikrar enkel betjening, enkelt vedlikehald og reparasjonar. Chassiset av fiberglas har ein særs låg varmeledningsevne og høvet til å operera i temperaturar på -45°C til 45°C. Køyretøyet tek 8 personar. Maksimal fart er 70 km/t. Terrengkøyretøyet kan utstyrast med bensin- eller dieselmotorar, og dessutan vannjet for framdrift i vatn.

Spesifikasjonar 

 Akslar: 6 × 6
 Vekt: 2800 kg
 Lastekapasitet på fast grunn: 700 kg
 Kapasitet på mjuk jord og vatn: 400 kg
 Total lengd/breidde/høgd: 5670/2540/2715 mm;
 Sporvidde: 1900 mm;
 Bakkeklaring: 490 mm;
 Motor: bensin ZMZ-4062.10 (valfritt - diesel Hyundai D4BF);
 Motorkapasitet: 2,3 lit;
 Motoreffekt: 66.2 kW (90 hk.) På 4500 omdr/min;
 Maksimalt dreiemoment: 172.6 NM (17.6 kgcm) ved 2500 omdr/min
 Drivstoff: 92 oktan bensin 
 Drivstofforbruk ved ein fart på 50 km/h: 14 l/100 km
 Drivstoffkapasitet: 100 l
 Girkasse: 4-trinn
 Chassis av fiberglas med 3-dører
 Tal på plassar: 8
 TREKOL-dekk: 1300h600-533, slangelaus, lågt trykk
 Driftstrykk i dekk: 10 ... 50 kPa (0.1 ... 0.5 kg/cm²)
 Minimumtrykk i dekka på bakken: 12 kPa (0,12 kg/cm²)
 Maksimal fart på motorveg/vatn: 70/10 km/t (med påhengsmotor)

Kjelder
Denne artikkelen bygger på «TREKOL-39294» frå ,  den 5. mai 2017.

Bakgrunnsstoff 
 Offisiell nettstad (engelsk)
 39294 på TREKOL-nettstaden

Russiske bilmerke
Terrengkøyretøy
Vigdis Hårsaker

Vigdis Hårsaker () er ein norsk tidlegare handballspelar frå Trondheim. Ho vart europameister med Noreg i 2004 og vann elles to VM-sølv og eitt EM-sølv i tida 2001-07. På landslaget var venstrehendte Hårsaker oftast høgrekant, medan ho i Byåsen IL jamnast var høgre rykkrom-spelar.

Aktiv

Klubbspel
Hårsaker spelte opphavleg på Sjetne IL, deretter gjekk ho i 1998 til byrival Byåsen. Etter ein sesong i franske Toulon var ho Byåsen-spelar att til 2003. Overgangen frå Byåsen til Larvik HK i 2003 skapte store overskrifter i avisene og overgangstvisten hamna til slutt i retten. I 2005 vann ho Cupvinnarcupen med Larvik. Deretter vende Hårsaker tilbake til Byåsen frå hausten 2005. To år seinare tapte ho Cupvinnarcupen med laget frå heimbyen. Skadar førte til at ho la opp seint i 2010.

Landslagsspel
Hårsaker landslagsdebuterte mot Polen 29. november 2000. Ho utmerkte seg særleg i EM-finalen 2004 i Budapest, der ho skåra fire av måla i ein kamp som enda med norsk siger 27-24 mot Russland. Den 18. oktober 2008 var Frankrike gjest då ho deltok i sin landskamp nummer 133. I det som vart hennar siste kamp med flagget på brystet gjekk ho mållaus av banen, etter å ha skåra 337 landslagsmål i dei føregåande landskampane.

Merittar
EM 2000: Nr 6 med Noreg
 VM 2001: Sølvmedalje etter 25–30 mot Russland 
EM 2002: Sølvmedalje etter 22–25 mot Danmark
 VM 2003: Nr 6 med Noreg
EM 2004: Gullmedalje etter 27–25 mot Danmark
 VM 2007: Sølvmedalje etter 24–29 mot Russland
Noregsmeister: 2003 med Larvik HK
Vinnar av EHF-cupvinnarcupen: 2005 med Larvik HK
Finalist i EHF-cupvinnarcupen: 2007 med Byåsen IL

Kjelder
Denne artikkelen bygger på «Vigdis Hårsaker» frå ,  den 5. mai 2017.  
 
Landskampar

Norske handballspelarar
Europameistrar i handball
Folk frå Trondheim
Yeşim Ustaoğlu

Yeşim Ustaoğlu () er ein tyrkisk filmskapar og manusforfattar. Før ho laga sin første langfilm, İz (engelsk The Trace) i 1994, hadde ho laga fleire prisvinnende kortfilmar.

Ustaoğlu fekk internasjonal heider for den neste filmen hennar, Güneşe Yolculuk (engelsk Journey to the Sun), som fortalde historia om venskapen mellom ein tyrkar og ein kurdar. Den fjerde filmen hennar, Pandora'nın Kutusu (engelsk Pandora's Box) vann prisane for beste film og beste kvinnelege skodespelar under Filmfestivalen i San Sebastián i Spania, og er den største internasjonale suksessen for Ustaoğlu hittil.

Referansar

Bakgrunnsstoff 
 

Tyrkiske regissørar
Tyrkiske manusforfattarar
Terese Pedersen

Terese Pedersen (), gift Hosking, er ein norsk tidlegare handballspelar frå Sandefjord som vart europameister tre gongar på rad i tida 2004-08, og elles fekk både VM-sølv og VM-bronse. Ho var målvakt på ei rad handballag i inn- og utland. 

Pedersen spelte på Sandar IL til 1999, Larvik HK 1999-2001, IL Runar 2001-0?, Tertnes IL 200?-06, danske Randers HK 2007-09, Hypo Niederösterreich 2009-11 og på Byåsen IL 2011-14.

Pedersen debuterte på landslaget 3. august 2004 mot Sverige. I åra fram til 2009 var ho med i alle tre europameisterskapane og ditto verdsmeisterskap, ofte utan å få særleg mykje speletid. Ho sat på tribunen i begge EM-finalane 2004 og -06, men deltok i VM-finalen 2007. Til Sommar-OL 2008 i Beijing reiste ho som reserve, då heile den norske handballtroppen bestod av einast 12 spelar. Under EM 2008 i Makedonia i desember same året spelte ho så godt at ho fekk rolla som andremålvakt, og tok del i finalen saman med målvaktskollega Katrine Lunde. Pedersen fekk 15. desember 2009 notert sin 82. og siste landskamp, då Noreg slo Spania i bronsekampen i VM.

Merittar
EM 2004: Gullmedalje etter 27–25 mot Danmark
 VM 2005: Nr 9 med Noreg
EM 2006: Gullmedalje etter 27–24 mot Russland
 VM 2007: Sølvmedalje etter 24–29 mot Russland
EM 2008: Gullmedalje etter 34–21 mot Spania
 VM 2009: Bronsemedalje etter 26–21 mot Spania

Kjelder

Norske handballspelarar
Europameistrar i handball
Folk frå Sandefjord
Hans O. Skurdal

Hans Olsson Skurdal () var ein norsk skulestyrar og gardbrukar frå Sør-Fron som representerte Bondepartiet på Stortinget i tre, til dels fire, valperiodar i tida 1922 til 1933.

Skurdal var son til ein gardbrukar. Han var elev 1889-91 ved hagebruksavdelinga på Ås landbrukshøgskule og deretter 1891/92 ved veterinær- og landbrukshøgskolen i København. Sidan var han stipendiat i Tyskland for å lære meir om frukttre og plantedyrking. I tida 1894 til 1899 var han gartnar og lærar ved Kalnes landbruksskole i Tune i Østfold. Frå 1899 var han så styrar av Fritzøe planteskole i Brunlanes til 1920. Han fekk skøyte på slektsgarden i Sør-Fron i 1911, men flytta dit fyrst i 1920. Skurdal var også skribent og gav ut småskrifter om skog- og hagebruk.

Skurdal var medlem av Brunlanes heradsstyre 1916-20. Hausten 1921 vart han vald til stortingsmann frå Oppland og representerte valkrinsen og Bondepartiet i åra 1922-27. Valperioden 1928-30 måtte han nøye seg med vere 1. vararepresentant til Stortinget, men møtte fleire veker både i 1928 og 1929. Stortingsperioden 1931-33 var han tilbake på fast tingsete. Dei to fyrste tingperiodane, 1922-24 og 1925-27, var han sekretær i Næringskomiteen. Valbolken 1931-33 var han sekretær i Lovkomiteen, dessutan odelstingspresident 1932-33.

Kjelder
Stortingsbiografi 

Stortingsrepresentantar 1922-1924
Stortingsrepresentantar 1925-1927
Stortingsrepresentantar 1928-1930
Stortingsrepresentantar 1931-1933
Folk frå Sør-Fron
Histidinkinase

Histidinkinasar er ein familie av kinasar som fosforylerer histidinrestar, gjerne ein konservert histidinrest på seg sjølv. Dei finst særskilt hjå bakteriar, der dei er viktige komponentar av signaloverføringssystem.  Dei finst òg hjå arkar; og hjå eukaryotar, til dømes hjå planter og soppar. Fyrst nyleg (per 2017) har ein byrja å få innsyn i rolla til histidinkinasar hjå pattedyr.

Kjelder 

Transferasar
Olaf Bryn

Olaf Bryn () var ein norsk gardbrukar og politikar som var fødd og død i Bærum.

Bryn var son til ein gardbrukar. Etter eksamen frå mellomskulen i 1890 tok han over både farsgarden Bryn og garden Rud i Vestre Bærum, 18 år gammal. Her dreiv han mellom anna Bryn gartneri. 

Frå 1901 til 1922 var Bryn medlem av heradsstyret i Bærum, varaordførar 1904-09 og ordførar 1910-16. Åra 1922 til -27 var han stortingsrepresentant frå Akershus og for partiet Høgre. På Tinget var han sekretær 1922-24 og medlem 1925-27 i Tollkomiteen. Han møtte også to veker i 1928-sesjonen som vararepresentant.

Bryn var lokal kyrkjeverje i over femti år. Han var forlikskommissær i Bærum i lang tid, formann i forliksrådet 1914-34. Elles var han medlem i Akershus fylkes vegstyre til 1922, styremedlem i Bærums sparebank, medlem 1895-1928 av forstandarskapet i Bærums Sparebank og frå 1928 av ettersynskomiteen ved Noregs Bank sitt hovudkontor i Oslo.

Kjelder
Stortingsbiografi 

Stortingsrepresentantar 1922-1924
Stortingsrepresentantar 1925-1927
Folk frå Bærum
Norske gardbrukarar
9K115 Metis

9K115 Metis ('kjøterhund'; NATO-kallenamn AT-7 Saxhorn) er eit berbart SACLOS-trådstyrt panservernmissil frå Sovjetunionen.

Utvikling 
Missilet vart utvikla av Tula KBP. Det er svært lik 9K111 Fagot i ytre utsjånad (som har tre store finnar); likevel, missilet er mykje lettare, først og fremst på grunn av redusert drivstoffmengde, noko som reduserer den maksimale rekkjevidda til 1 000 meter.

I løpet av 1980-talet vart det utvikla ein oppgradert versjon av missilet - Metis-M 9M131. Det nye missilet er mykje større og tyngre, med auka rekkjevidde og eit større stridshovud. NATO kalla dette missilet AT-13 Saxhorn-2.

Historie 
Missilet vart introdusert i den russiske hæren i 1979 for å supplera 9K111 Fagot. Systemet er lettare enn Fagot-systemet, på grunn av eit mindre komplisert avfyringsstativ og ein lettare rakett.

Eksportprisar for missil og avfyringsrampe i 1992 var:
 9M131 Rakett 13 500 dollar
 9P151 Avfyringsstativ 70 000 dollar

Modellar 
 9K115 (NATO:-7 Saxhorn) - gjekk inn i teneste i 1979.
 9K115-2 Metis-M (NATO: AT-13 Saxhorn-2)

Skildring 
Missilet vert avfyrt frå 9P151 avfyringsstativ, som har ein enkel trefot som støtte. Det kan òg avfyrast frå skulder - men denne måten krev meir dugleik av operatøren. Avfyringsstativet veg 10,2 kilogram. Missilet vert avfyrt frå røyret med ein booster snarare enn gassgeneratoren ein bruker på 9K111 Fagot-systemet, til trass for at begge rakettane vert teikna av same designbyrå. Styringssystemet 9S816 vert drive av eit termiske batteri som er fest til avfyringsrøyret kort tid før utskyting. Missilet i seg sjølv er trådstyrt. 

Missilet kan startast frå eit innelukka område som til dømes ein bygning eller hole, men krev minst 6 meter bak avfyringsstativet, og eit total innvendig volum på minst 100 kubikkmeter. Missilet har ein kort minsteavstand på 40 meter og kan engasjera mål med fart opptil 60 kilometer per time.

Missilet har eit enkelt stridhovud med HEAT- kumulativ ladning.

Operatørar

Kjelder

Denne artikkelen bygger på «9K115 Metis» frå ,  den 6. mai 2017.  

 Hull, A.W., Markov, D.R., Zaloga, S.J. (1999). Soviet/Russian Armor and Artillery Design Practices 1945 to Present. Darlington Productions. .
Torill Steinfeld

Torill Steinfeld () er ein norsk akademikar som er professor i nordisk litteratur og norskdidaktikk ved Universitetet i Oslo. Ho er systera til Hans-Wilhelm og Dag Steinfeld.

I 2000 fekk Steinfeld Fritt Ords honnør for verdfullt bidrag til norsk biografisk litteratur. Ho vart nominert til Brage-prisen for faglitteratur 1996 for Et kvinnehjertes historie. Den unge Camilla Collett.

Bibliografi 
 Steinfeld, Torill (1996). Den unge Camilla Collett. Gyldendal Akademisk.  ISBN 82-05-24164-3.  457 s.
 Steinfeld, Torill (red.) (1993). Gå mot vinden.Festskrift til Åse Hiorth Lervik på 60-årsdagen 2 juli 1993. Emilia forlag. ISBN 82-7419-016-5.  224 s.
 Engelstad, Irene; Hareide, Jorunn; Iversen, Irene; Steinfeld, Torill & Øverland, Janneken (red.) (1990). Norsk kvinnelitteraturhistorie bind 3. Pax Forlag, Oslo.  ISBN 82-530-1498-8.
 Steinfeld, Torill (1986). På skriftens vilkår. Et bidrag til morsmålsfagets historie. LNU/J.W.Cappelen s forlag.  ISBN 82-02-10797-0.  244 s.

Kjelder 

Norske litteraturprofessorar
Professorar ved Universitetet i Oslo
Norske sakprosaforfattarar
Irene Engelstad

Irene Engelstad () er ein norsk litteraturforskar og professor II ved Universitetet i Oslo. Ho arbeidde som redaktør for skjønnlitteratur og hovudkonsulent ved Gyldendal Norsk Forlag. Ho er gift med Fredrik Engelstad.

Irene Engelstad har serleg arbeidd mykje med Amalie Skram.

Bibliografi 
 Nussbaum, Martha & Engelstad, Irene (2016). Litteraturens etikk. Følelser og forestillingsevne. Pax Forlag. ISBN 978-82-530-3863-6.  240 s.
 Øverland, Janneken & Engelstad, Irene (red.) (2012). Freud, psykoanalyse og litteratur. Artikler. Gyldendal Litteratur. ISBN 9788205429949.  174 s.
 Engelstad, Irene; Skjerdingstad, Kjell Ivar & Lie, Sissel (red.) (2009). Det er slik og. Blikk på Vesaas. Novus Forlag. ISBN 978-82-7099-521-9.  163 s.

Kjelder 

Professorar ved Universitetet i Oslo
Norske litteraturprofessorar
Norske sakprosaforfattarar
Murstein

Murstein er klossar brukt til murverk i bygningar og konstruksjonar. Omgrepet kan visa til klossar av ulike material, som tegl, betong, lettbetong, glas, kalksandstein og naturstein. I daglegtale omtalar ein ofte teglstein som murstein.

Mursteinar er som oftast rektangulært forma. Dei vanlegaste storleikane er teglsteinsformat (handtering med ei hand) og blokkformat (handtering med begge hender).
Standardformatet for norsk tegl sidan omkring 1840 har vore 108mm x 228mm x 62mm.

Kjelder

Byggjematerial
Muring
Køge Bugt

Køge Bugt er ei bukt aust for Aust-Sjælland mellom Avedøre i nord og halvøya Stevns i sør. Den gamle byen Køge ligg sentralt i bukta. 
Det samla arealet til bukta utgjer om lag 500 km², og ho har ei middeldjupne på rundt 10 meter. Vatnet er lite salthaldig med ein saltprosent på berre rundt 1. Dette betyr ho har ein noko annleis økologi enn Kattegat.

Langs bukta ligg ei rekkje lange sandstrender. Særleg området nord for Køge, mot Jersie, Solrød Strand og utanfor Ishøj ligg store strandområde, nokre av dei kunstig anlagte strender. Nord i bukta, utanfor kysten ved Brøndby Strand, Vallensbæk og Ishøj, ligg den store kunstige stranden Køge Bugt Strandpark.

Det er relativt godt fiske i bukta.

Bukta er mellom anna kjend for slaget i Køge bukt i 1677, under Gyldenløvefeiden, og slaget i Køge bukt i 1710, under Den store nordiske krigen.

Kjelder
Denne artikkelen bygger på «Køge Bugt» frå , og «Køge Bugt» frå  den 7. mai 2017.  
 
Bukter i Danmark
Tine Kristiansen

Tine Rustad Kristiansen, gift Albertsen () er ein norsk handballspelar frå Lørenskog. Ho vart europameister med Noreg i 2008, og vann meisterligaen i 2011 med Larvik Håndballklubb.

Kristiansen spelte på Fjellhammer IL til 2002. Ho melde då overgang til Larvik HK og var med på å dominere norsk serie- og cuphandball i 13 år. Vanlegvis spelte ho venstre rykkrom-spelar, men også playmaker. Vinteren 2016 tok ho turen til Molde HK, men greidde ikkje å hindre at laget rykte ned frå eliteserien.

Kristiansen fekk sin landslagdebut 4. mars 2005 mot Spania, og den siste 25. september 2011 mot Russland. Ho fekk vere med i ein einaste meisterskap, handball-EM 2008, ei turnering som enda med norsk gull etter at Spania vart feia av handballparketten med sluttsifra 34-21 i finalen. Kristiansen deltok i 43 landskampar og skåra 52 mål.

Merittar
EM 2008: Gullmedalje etter 34-21 mot Spania
Vinnar av meisterligaen: 2011 med Larvik HK
Vinnar av cupvinnarcupen: 2005 og 2008 med Larvik HK
Seriemeister: 11 gongar med Larvik HK
Noregsmeister: 12 gongar med Larvik HK

Kjelder
Denne artikkelen bygger på «Tine Kristiansen» frå ,  den 7. mai 2017.  
 

Norske handballspelarar
Europameistrar i handball
Folk frå Lørenskog
Henndorf am Wallersee

Henndorf am Wallersee er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 23,5 km² og i kring 4 900 ibuarar. Småbyen Henndorf ligg 551 meter over havet, sør for Wallersee, og vel 10 km nordaust om byen Salzburg.

Kjelder
Denne artikkelen bygger på «Henndorf am Wallersee» frå ,  den 7. mai 2017.  
 

Kommunar i delstaten Salzburg
Obertrum am See

Obertrum am See er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 21,3 km² og 4 700 ibuarar.

Småbyen Obertrum, med sine om lag 3 800 ibuarar, ligg 511 meter over havet, ved sørenden av vatnet Obertrumer See. Kommunen omfattar elles landsbyane Mühlbach og Au.

Kjelder
Denne artikkelen bygger på «Obertrum am See» frå ,  den 7. mai 2017.  
 

Kommunar i delstaten Salzburg
Oberndorf bei Salzburg

Oberndorf bei Salzburg er ein by og ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 4,54 km² og i kring 5 500 ibuarar. Oberndorf ligg på austbreidda av elva Salzach, 401 meter over havet og 17 km nord om byen Salzburg.

Oberndorf er særleg kjend som staden der salmen «Stille Nacht» («Glade jul») vart framført fyrste gongen julekvelden 1818. Kyrkja der urframføringa fann stad er riven, etter ho var utsett for skadeflaumar i 1890-åra.

Kjelder
Denne artikkelen bygger på «Oberndorf bei Salzburg» frå ,  den 7. mai 2017.  
 

Byar i Austerrike
Kommunar i delstaten Salzburg
Holmenkollstafetten

Holmenkollstafetten er eit stafettløp gjennom gater og vegar i Oslo som Idrettsklubben Tjalve skipar til kvart år i fyrste halvdelen av mai og marknadsførar som «vårens vakraste eventyr».  Stafetten er omlag 18 kilometer lang, med 15 etappar av ulik lengd. Start og mål for dei såkalla eliteklassene er på Bislett stadion i sentrum av byen, dei andre startar attmed St. Hanshaugen park. Rekna etter talet på påmelde er stafetten eit av dei største friidrettsarrrangementa i Noreg.

Stafetten vart arrangert for fyrste gongen i 1923 med 10 etappar frå Bislett stadion, opp til Besserud og attende til Bislett, og var då berre for menn. I 1928 vart stafetten lengd til 15 etappar og fekk den traseen som stort sett har vore følgt sidan, sjølv om det har vore gjort diverse endringar undervegs. Stafetten vart ikkje arrangert i 1937, i krigsåra 1940-1945 og i 1971. Frå 1975 fekk kvinner lov til å delta, frå 2006 vart det innført ei individuell klasse, og frå 2010 ei klasse for funksjonshemma.

I 2020 og 2021 vart stafetten avlyst grunna covid-19.

Kjelder
Idrettsklubben Tjalve: Soga om Holmenkollstafetten 
Kart over traseen for Holmekollstafetten 

Idrettstilskipingar i Oslo
Skipingar i 1923